laion/Wikipedia-Exotic huggingface dataset:
סמואל חגאי

סמואל (שמואל חג'ג') חגאי (נולד ב־23 בספטמבר 1982) הוא אמן גרפיטי וצייר היפר ריאליזם וסוריאליזם, שעובד ומציג בניו יורק, לוס אנג'לס ובישראל והשתתף תוכנית הריאליטי "האח הגדול" (עונה 9). חגאי נולד בשנת 1982, בכפר יונה. הוא גדל והתחנך בנתניה וכבר בגיל צעיר החל להתעניין בציור, תוך שהוא מלמד עצמו לצייר בצבעי שמן על בד. בשנת 2015, נסע לבקר את אחותו שהתגוררה אז בניו יורק והחליט להשתקע שם. באותה שנה, גמלה בליבו ההחלטה להפוך את תחביב הציור למקצוע ובשנת 2019, עבר להתגורר בלוס אנג'לס ומאז הוא מחלק את זמנו בין ישראל לארצות הברית. הפריצה הגדולה של חגאי לתודעה, הגיעה בשנת 2017 אז הוזמן על ידי רשת הכולבו האמריקאית "מייסיס" (Macy's), לבצע עבודת קיר לתקופת הקריסמס – ציוריו התנוססו בחנות הכולבו לתקופה של חודשיים ומיליוני אנשים מרחבי ארצות הברית ומהעולם צפו והתרשמו מעבודתו. בשנת 2017, צייר 4 ציורי קיר בבסיס חיל האוויר האמריקאי שבניו ג'רזי ובשנת 2017, הקים תערוכת עצמאית בווסט וילג' שבניו יורק. עבודותיו מוצגות במרחב הציבורי (בין היתר ברחובות מנהטן שבניו יורק, ברחובות לוס אנג'לס ובישראל), בגלריות, בתערוכות ומוזיאונים, בבסיסים צבאיים, במשרדי חברות, במוסדות להשכלה גבוהה בישראל ובארצות הברית ובין היתר: ציור קיר (700 מ"ר) במרינה הרצליה, ב-"Campus for Jewish Life for art fitness", ב-" ZK gallery san Francisco", ב-" Oshman organization family Jcc palo alto" ועוד. בשנת 2014, נבחר להציג את עבודותיו באמצעות art people gallery בשיתוף "SNAC EXPO". בשנת 2015 ו-2018, נערכה תערוכת יחיד שלו בבסקואלה ארט ובגלריית בידרמן, שם בחרו להשאיר את ציוריו. באותה השנה, לקח חגאי חלק בתערוכה קבוצתית ב"מרכז סוזן דלל" ובחודש מרץ הוצעו ציוריו במכירה פומבית. בשנת 2017, הופץ סרט דוקו על הקשיים אותם חווה בדרך להצלחה. חגאי משמש כמורה ומארח סדנאות ציור בסמינר הקיבוצים. ב-2018 השתתף כדייר בתוכנית המציאות "האח הגדול עונה 9" ברשת 13. חגאי, מצייר על קירות ועל בד בצבעי שמן בסגנון היפר ריאליזם וסוריאליזם. בציוריו יורד חגאי לפרטים קטנים וניתן להבחין במוטיבים חוזרים, כדוגמת טבע, נופים מזוויות שונות ודמויות חיות ונושמות אשר מדמות תחושות פנימיות – ביישנות, פחד, הסתרה והתבוננות פנימית. בכל ציוריו ניתן לזהות עומק פנימי (מתמקד בשאלה כיצד רואים אותו וכיצד הוא נראה באמת), שינויים פנימיים והתקלפויות. עוד מאפיין את ציוריו השילוב של צבעוניות וצבעי שחור לבן. מדיה וקבצים בנושא סמואל חגאי בוויקישיתוף אתר האינטרנט הרשמי של סמואל חגאי סמואל חגאי, ברשת החברתית פייסבוק סמואל חגאי, ברשת החברתית אינסטגרם עמוד אמן, umurals סמואל חגאי, TMI מעריב לרוב אנו משתפים אתכם בתמונות יפות של שקיעות. הפעם הלכנו על ציור, אבל קשה להבדיל! צייר: חגאי סמואל, ידיעות אחרונות - פרופיל פייסבוק נאמן למקור, באתר עיצוב סמואל חגאי | האח הגדול| רשת 13, באתר חדשות 13, 6 במאי 2018 נציג נוסף מנתניה נכנס לבית האח הגדול: הכירו את סמואל חגאי, באתר מיינט נתניה Samuel Hagai, באתר wescover סרט דוקומנטרי על סמואל חגאי בניו יורק, באתר יוטיוב סדנאות ציור עם סמואל חגאי - תל אביב, באתר חוגל סדנאות ציור עם סמואל, באתר סמואל ארט ציורי קיר Shmuel, באתר rawartists Oil Paintings by Shmuel Hagag, באתר artpeoplegallery
אלדאר סקיי

אַלַדַאר סֵקֵיי, (בשם לידה: אהרון בלייר, בהונגרית: Székely Aladár; דיולה, 5 במרץ 1870 – בודפשט, 27. ספטמבר 1940) היה צלם יהודי-הונגרי. סקיי היה בן דודו של הווטרינר מיהאי רונאי והצלם דנש רונאי. אלדאר סקיי נולד במשפחה יהודית כבנם של אדולף בלייר ושל מגדולנה רוזנברג. את המקצוע הצילום הוא למד אצל צלמים מקצועיים, תחילה אצל האחים דונקי בקלוז' (קולוז'וואר) ואחר כך בבודפשט. בשנות ה-90 של המאה ה-19 הוא היה חניך אצל אדן מרטנס עם דינש רונאי (מקודם: רוזנברג) אחיינו. הוא עבד בגיולה ובאורושהזה בשנות ה-90 של המאה ה-19, ואחר כך בתחילת המאה ה-20 העביר את הסטודיו שלו לכיכר מריה תרזיה 1 (היום כיכר מיהאי הורבאט) בבודפשט. בשנת 1908 הו היה הראשון שפתח חלון ראווה לרחוב, בבולוואר יוז'ף 62. בשנת 1910 היה בבעלותו שדרת אנדראשי 29, ובמקביל הפעיל שני אולפנים נוספים. מתחילת שנות ה-20 של המאה ה-20 עבד גם ברחוב ואצי. הוא צילם תמונות למונוגרפיה של יאנוש קראצ'וני על ההיסטוריה של מחוז בקש (גיולה, 1896). סקיי היה הנציג המשמעותי הראשון של ריאליזם אמנותי בצילום בהונגריה. בולטים דיוקנאותיו שנעשו בתחילת המאה ה-20, המתארים את הדמויות המצטיינות של חיי האמנות ההונגרית. תמונות אלה הופיעו באלבומו "סופרים ואמנים" (1914). הוא צילם גם את אנשי הצוות של כתב העת הספרותי ניוגט, כולל יוז'ף ריפל-רונאי, בלה ברטוק, לוראנד אטווש. אנדרה אדי והוגו איגנוטוש כתבו הקדמה לאלבום שלו. אדי העריך במיוחד את האמנות שלו, סקיי מילם תמונות רבות שלו. לאחר מותו של אדי סקיי הוציא אלבום עם שבעה דיוקנאות מקוריים של אדי, שהסופר זיגמונד מוריץ כתב להם הקדמה. העיר גיולה ייסדה את פרס אלדאר סקיי לזכרו בשנת 1966. אשתו הייתה אירן שפילר, בתם של אדולף שפילר ושל חנה וייס, איתה התחתן ב-27 במאי 1904 בבודפשט. תצלומים של אלדאר סקיי. סופרים ואמנים (עם הקדמה מאת אנדרה אדי והוגו איגנוטוש), בודפשט, (1914) אדי (תצלומים מקוריים של אלדאר סקיי עם הקדמה מאת ז'יגמונד מוריץ), בודפשט, פרסום סטודיו לצילום של אלדאר סקיי(1926). Gyula Gisser : Masters of Hungarian Photography (1965). אגנש ז'וז'נה בריני : בודפשט ובנייה חופשית. 2005. קארוי קינצ'ש : צלמים - תוצרת הונגריה. קצ'קמט-מילנו, המוזיאון ההונגרי לצילום-פדריקו מוטה, 1998. מדיה וקבצים בנושא אלדאר סקיי בוויקישיתוף אלדאר סקיי, באתר "Find a Grave" (באנגלית) "Születési bejegyzése a gyulai izraelita hitközség születési akv. 3/1870. folyószáma alatt". "Halotti bejegyzése a Budapest II. kerületi polgári halotti akv. 449/1940. folyószáma alatt". "Házasságkötési bejegyzése a Budapest VII. kerületi polgári házassági akv. 654/1904. folyószáma alatt". "Artportal". אורכב מ-המקור ב-2011-10-13.
Marry Me (שיר של קריסטה סיגפרידס)

Marry Me (בתרגום חופשי לעברית: תתחתן/י איתי) הוא שיר שהוקלט על ידי הזמרת הפינית קריסטה זיגפרידס שייצג את פינלנד באירוויזיון 2013. השיר יצא ב-1 בינואר 2013 כסינגל הראשי מאלבום האולפן הראשון שלה Ding Dong! ‏(2013). הוידאו קליפ התפרסם ב-13 בפברואר 2013 ב-Vevo של זיגפרידס. זה היה הסרטון הראשון בערוץ זה. במהלך הופעתה, היא חלקה נשיקה עם אחת הרקדניות שעל הבמה. לדברי זיגפרידס, המעשה היה חלק מהמופע וקרא לפינלנד להכיר בנישואים חד-מיניים. ב-16 במאי זיגפרידס עלתה לגמר האירוויזיון שהתרחש ב-18 במאי. עם זאת, בגמר היא סיימה במקום ה-24 מתוך 26 המדינות, עם סך של 13 נקודות. על פי המפקח בפועל של האירוויזיון, יון אולה סאנד, טורקיה הודיעה בנובמבר שהיא לא תשתתף באירוויזיון. אף על פי שהרשות הבטיחה להציג את התחרות, הרשות לרדיו ולטלוויזיה בטורקיה ביטלה את הצגת חצי הגמר ואת הגמר בגלל החשש מהנשיקה הלסבית המובטחת של זיגפרידס, לטענת פעילי להט"ב שונים. כאשר סין שידרה את האירוויזיון באוקטובר 2013, גורמים רשמיים שידרו את הופעתה של זיגפריד אך הסירו את הנשיקה כתוצאה מצנזורת הטלוויזיה בסין והפרת האתיקה הסינית, ועוררו זעם בקרב אוהדי האירוויזיון במדינה. זמרת ראשית - קריסטה זיגפרידס מילים - קריסטה זיגפרידס, אריק ניהולם, קריסטופר קרלסון, ג'סיקה לונדסטרום חברת תקליטים: יוניברסל מיוזיק גרופ מידע על היצירה "Marry Me" באתר מיוזיק בריינז סרטון השיר "Marry Me" באתר יוטיוב "Krista Siegfrids to marry in Malmö for Finland!". European Broadcasting Union. נבדק ב-9 בפברואר 2013. {{cite web}}: (עזרה) "Krista Siegfrids - Marry Me". KristaSiegfridsVEVO. נבדק ב-13 בפברואר 2013. {{cite web}}: (עזרה) British paper: Hidden message in Finnish Eurovision entry, Yle Uutiset (באנגלית) X3M, arenan.yle.fi (בשוודית) Joe Morgan, Turkey cancels Eurovision Song Contest over lesbian kiss, Gay Star News, ‏2013-05-16 (באנגלית בריטית) Eurovision in China: Krista Siegfrids Lesbian Kiss Censored by CCTV, wiwibloggs, ‏2013-10-07 (באנגלית אמריקאית) Turkish Top 20 Chart (אורכב 05.03.2009 בארכיון Wayback Machine) "Eurovision 2013: The real winners revealed!". Official Charts Company. 2013-05-26. נבדק ב-2013-05-27.
דוי-טאן, קיסר וייטנאם

דְּוּי-טָאן (בוייטנאמית: Duy Tân, משמעות מילולית: "הִתחַדְשׁוּת";‏ 19 בספטמבר 1900 – 26 בדצמבר 1945) בשמו הפרטי נֵגוֹייְן פּוֹק וִין סָאן (Nguyễn Phúc Vĩnh San), היה קיסר וייטנאם האחד עשר משושלת נֵגוֹייְן אשר משל בין השנים 1907 – 1916 תחת חסות האימפריה הקולוניאלית הצרפתית. במהלך מלחמת העולם הראשונה הנהיג קנוניה כושלת נגד צרפת בשביל להשיג את עצמאות וייטנאם. בתגובה הרשויות הצרפתיות הדיחו את דְּוּי-טָאן ושלחו אותו לגלות. בעוד עמד לשוב מהגלות באפריקה המשוונית הצרפתית לווייטנאם בשנת 1945, נהרג דְּוּי-טָאן בהתרסקות מטוס. נֵגוֹייְן פּוֹק וִין סָאן היה בנו של הקיסר תָ'אַנְג תָּאִי, שהודח על ידי רשויות הודו-סין הצרפתית בשנת 1906, בהיות בנו בן שש, עקב קנוניה נגד הממשל הצרפתי. ב-5 בספטמבר 1907 הוכתר וִין סָאן לקיסר דְּוּי-טָאן בידי רשויות השלטון הצרפתיות אשר הניחו כי ישמש בראש ממשלת בובות מנוטרלת עקב גילו הצעיר. שמו הקיסרי "דְּוּי-טָאן", שפירושו "הִתחַדְשׁוּת", נרשם בכתב סיני בדומה ל"רפורמציה", אשר תאם לשמה של "אגודת הרפורמציה", ארגון לאומני וייטנאמי אנטי-צרפתי שהוקם באזור אותה התקופה. דְּוּי-טָאן אהד את התוכניות של מנהיגי תנועת השחרור הווייטנאמים, שהיו זקוקים לסמל ולתמיכה של בני המלוכה כדי לזכות בתמיכה העממית. הוא שיתף פעולה עם תוכניות המורדים להקים מרידות עממיות במחוזות תואה ת'יאן, קוואנג נאם וקוואנג נגאי במרכז וייטנאם בשנת 1916. עם זאת, פרטי העלילה הודלפו לצרפתים. המרידות לא צלחו, ודְּוּי-טָאן נתפס כשניסה להימלט מהעיר האסורה הקיסרית בבירה הואה אל ההרים; ב-13 במאי 1916, הודח על ידי הצרפתים והוגלה לאי ראוניון, מול חופי מדגסקר, באוקיינוס ההודי. בנו של הקיסר לשעבר דּוֹנְג קָ'אן, הנסיך קַאי-דִּין, הוכתר בידי הצרפתים לקיסר החדש. במהלך מלחמת העולם השנייה שירת דְּוּי-טָאן בחזית המערבית עם צבא צרפת החופשית כמייג'ור וִין סָאן. הוא היה בין חסידיו הראשונים של המנהיג הצרפתי שארל דה גול שהיווה אלטרנטיבה למשטר פטן בצרפת של וישי. בסופה של המלחמה החלה מלחמת וייטנאם הראשונה (מלחמת הודו-סין הראשונה) במבצע מאסטרדום ודְּוּי-טָאן נקרא לשוב מגלותו באפריקה לפוליטיקה הווייטנאמית ולהחליף אל בָּאוּ-דַּאִי, קיסר וייטנאם. הוא נהרג בהתרסקות מטוס ונקבר באזור הרפובליקה המרכז-אפריקאית (אפריקה המשוונית הצרפתית). במהלך שנות השמונים הועברו עצמותיו חזרה לווייטנאם שם נקברו בשנית בקבורה ממלכתית שהתקיימה בחסות הממשלה. מדיה וקבצים בנושא דוי-טאן, קיסר וייטנאם בוויקישיתוף דְּוּי-טָאן, קיסר וייטנאם, באתר Find a Grave דוי-טאן, קיסר וייטנאם, באתר אנציקלופדיה בריטניקה (באנגלית)
קאי-דין, קיסר וייטנאם

קַאי-דִּין (בוייטנאמית: Khải Định, משמעות מילולית: "הצהרת המעלות";‏ 8 באוקטובר 1885 – 6 בנובמבר 1925) בשמו הפרטי נֵגוֹייְן פּוֹק בְּיוּ דָּאוּ (Nguyễn Phúc Bửu Đảo), היה קיסר וייטנאם השנים עשר משושלת נֵגוֹייְן אשר משל בין השנים 1916 – 1925. קַאי-דִּין נחשב כאחד מהקיסרים הווייטנאמים הנאמנים ביותר לרשויות השלטון הקולוניאליות הצרפתיות בתקופת הודו-סין הצרפתית. הוא היה הקיסר הווייטנאמי האחרון שמשל עד מותו. יורשו, בָּאוּ-דַּאִי, היה הקיסר האחרון של וייטנאם. קַאי-דִּין היה בנו הבכור של הקיסר דּוֹנְג קָ'אן. לאחר כהונתם של הקיסרים תָ'אַנְג-תָּאִי (1889–1907) ודְּוּי-טָאן (1907–1916) מונה קַאי-דִּין לקיסר וייטנאם בידי רשויות השלטון הצרפתיות, מכיוון שבשונה מקודמיו - נחשב לבעל ברית אמין של צרפת. הוא האמין כי וייטנאם נחשלת טכנולוגית מכדי לקבוע את ריבונותה בקרב המדינות המודרניות וכי עליה לרכוש הבנה של הציוויליזציה הצרפתית וידע מדעי מערבי לפני שתהיה למדינה ריבונית. הוא הפך לקיסר הווייטנאמי הראשון שביקר באירופה כאשר השתתף בתערוכה קולוניאלית במרסיי בשנת 1922 ודגל בווייטנאם אוטונומית הקשורה לאימפריה הקולוניאלית הצרפתית. בשנת 1919 הוציא צו קיסרי ששינה את האלפבית הרשמי של השפה הווייטנאמית מכתב סיני לאלפבית לטיני בתוספות שהתאימו אותו לשפה. הכתב הלטיני של הווייטנאמית נותר רשמי בווייטנאם עד היום. שינוי הכתב היה חלק מתהליך המודרניזציה של וייטנאם מכיוון שהאלפבית הלטיני הוא קל ללמידה יותר מהסיני. הגישה הפרו-צרפתית של קַאי-דִּין גונתה על ידי לאומנים וייטנאמים, שהאשימו אותו בבגידה בעמו. שיא ההתנגדות העממית לקַאי-דִּין הגיעה בשנת 1923, כאשר הביע תמיכה בהעלאת המיסים מצד הרשויות הצרפתיות על האוכלוסייה האיכרית של וייטנאם. נוסף על כך, קַאי-דִּין הורה על סדרת מעצרים של פעילים לאומניים וייטנאמים שהתנגדו לממשל הצרפתי הקיים. בשנת 1925 נפטר קַאי-דִּין בכהונתו ובמקומו מונה בָּאוּ-דַּאִי, קיסר וייטנאם. מדיה וקבצים בנושא קאי-דין, קיסר וייטנאם בוויקישיתוף קַאי-דִּין, קיסר וייטנאם, באתר Find a Grave קאי-דין, קיסר וייטנאם, באתר אנציקלופדיה בריטניקה (באנגלית)
חואן טוסקנו-אנדרסון

חואן רונל טוסקנו-אנדרסון (באיטלקית: Juan Ronel Toscano-Anderson; נולד ב-10 באפריל 1993) הוא כדורסלן אמריקאי-מקסיקני, המשחק בעמדת הסמול פורוורד. טוסקנו-אנדרסון נולד וגדל באוקלנד שבקליפורניה. אביו של טוסקנו-אנדרסון הוא אפרו-אמריקאי, ואמו אמריקאית-מקסיקנית; סבו מצד אמו היגר לארצות הברית ממיצ'ואקאן בשנות השבעים. בשנתו האחרונה בבית הספר התיכון "קסטרו ואלי", הוביל את קבוצת הכדורסל שלה למאזן ניצחונות חיובי 30–2, ולהעפלה למשחק גמר אליפות התיכונים של מחוז צפון-קליפורניה. במהלך העונה העמיד טוסקנו-אנדרסון ממוצעים של 16.6 נקודות, 7.0 ריבאונדים ו-5.0 אסיסטים למשחק. בשנת 2011 החל ללמוד באוניברסיטת מרקט אשר במילווקי, ויסקונסין. לאורך 4 עונותיו בקבוצת הכדורסל של האוניברסיטה התבלט בשל יכולותיו ההגנתיות, אולם רשם ממוצעים צנועים של 3.8 נקודות, ו-3.3 ריבאונדים למשחק בלבד. לאחר שלא נבחר בדראפט ה-NBA‏ 2015, הצטרף טוסקנו-אנדרסון לקבוצת "סולס דה מחיקלי" מהליגה המקסיקנית. בשנת 2016 הופיע טוסקנו-אנדרסון בקבוצת הכדורסל הוונצואלית "בוקנרוס דה לה גואיירה". לקראת עונת 2016/2017 חזר לשחק במקסיקו, עבור קבוצת "פוארסה רחיה". בעונות 2017 ו-2019 זכה עם הקבוצה באליפות הליגה המקסיקנית, ובעונת 2018 זכה בתואר ה-MVP של הליגה. באוקטובר 2018 השתתף טוסקנו-אנדרסון במחנה מיונים לקבוצת סנטה קרוז ווריורס מליגת הפיתוח של ה-NBA, וב־1 בנובמבר נכלל בסגל הקבוצה הרשמי לעונת 2018/2019. בשתי עונותיו בקבוצה קלע 9.2 נקודות ואסף 7.7 ריבאונדים בממוצע למשחק. ב-6 בפברואר 2020 חתם טוסקנו-אנדרסון על חוזה לשלוש שנים בגולדן סטייט ווריורס מליגת ה-NBA. ב-23 בפברואר 2020, במשחקו החמישי בלבד ב-NBA, קלע 16 נקודות מול ניו אורלינס פליקנס. לקראת עונת 2020/2021 שוחרר מהקבוצה, ומיד חתם בה בחזרה על "חוזה כפול". ב-13 במאי 2021 הוסב חוזהו בחזרה לחוזה NBA סטנדרטי. ב-1 ביולי 2022 חתם בלוס אנג'לס לייקרס. ב-18 באוקטובר ערך את הופעתו הבכורה נגד האקסית גולדן סטייט. ב-9 בפברואר 2023 הועבר בטרייד ליוטה ג'אז. ב-15 בפברואר ערך את הופעתו הבכורה כשלקע 7 נקודות בהפסד לממפיס גריזליס. טוסקנו-אנדרסון היה חבר בנבחרת מקסיקו בכדורסל בטורניר מוקדמות אולימפיאדת ריו דה ז'ניירו (2016). בשלושת משחקי הטורניר קלע 5.3 נקודות בממוצע למשחק. מדיה וקבצים בנושא חואן טוסקנו-אנדרסון בוויקישיתוף חואן טוסקנו-אנדרסון, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN
הבחירות לנשיאות סוריה

האם התכוונתם ל... משאל עם ברפובליקה הערבית הסורית (1958) (אנ') – משאל עם על הקמת הרפובליקה ובחירת הנשיא הראשון הבחירות לנשיאות סוריה (1971) הבחירות לנשיאות סוריה (1978) הבחירות לנשיאות סוריה (1985) הבחירות לנשיאות סוריה (1991) הבחירות לנשיאות סוריה (1999) הבחירות לנשיאות סוריה (2000) הבחירות לנשיאות סוריה (2007) הבחירות לנשיאות סוריה (2014) הבחירות לנשיאות סוריה (2021)
ניקו מאניון

ניקולו "ניקו" מאניון (באיטלקית: Niccolò "Nico" Mannion; נולד ב-14 במרץ 2001) הוא כדורסלן אמריקאי-איטלקי, המשחק בעמדת הרכז בקבוצת סאסקי בסקוניה המשחקת בליגת העל הספרדית בכדורסל ובליגת היורוליג. על אף שגדל בעיקר בארצות הברית, מאניון מייצג את מדינת הולדתו איטליה בתחרויות בינלאומיות. מאניון נולד בעיר סיינה שבאיטליה, לכדורסלן האמריקאי פייס מאניון אשר שיחק אז בליגה האיטלקית. שם בילה את ילדותו המוקדמת לפני שמשפחתו עברה לסולט לייק סיטי, יוטה, ולאחר מכן לפיניקס, אריזונה. כבר בשנתו הראשונה בקבוצת הכדורסל של "תיכון פינאקל" הצטיין מאניון, עם ממוצעים של 20.2 נקודות, 4.6 ריבאונדים ו-4.7 אסיסטים למשחק. במהלך אותה עונה הופיע במאמר של מגזין ספורטס אילוסטרייטד, תחת הכותרת "עילוי כדורסל בן 15 (בערך-אולי)". בעונתו האחרונה בתיכון רשם ממוצעים של 30.4 נקודות, 6.2 ריבאונדים ו-6.2 אסיסטים למשחק, ובסיומה זכה בתואר שחקן התיכונים המצטיין של אריזונה. כמו כן נבחר להשתתף במשחק מקדונלד'ס אול-אמריקן ובנייקי הופ סאמיט לשנת 2019. בשנת 2019 החל ללמוד ולשחק באוניברסיטת אריזונה. בעונתו היחידה בליגת המכללות העמיד ממוצעים של 14.0 נקודות ו-5.3 אסיסטים למשחק, ובסיומה נבחר לחמישייה השנייה של העונה במחוז "Pac-12". מאניון נבחר על ידי גולדן סטייט ווריורס בבחירה ה-48 של דראפט ה-NBA‏ 2020, בדומה לאביו פייס מאניון אשר נבחר על ידי הווריורס בבחירה ה-43 של דראפט 1983. ב־27 בנובמבר 2020 חתם בקבוצה על "חוזה כפול", במסגרתו שיחק לסירוגין עבור גולדן סטייט ב-NBA, ועבור קבוצת הבת שלה מליגת הפיתוח של ה-NBA – סנטה קרוז ווריורס. באוגוסט 2021 חתם על חוזה בקבוצת וירטוס בולוניה מליגת העל האיטלקית. ניקו מאניון, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר היורוליג
האלבום השחור

האם התכוונתם ל... "האלבום השחור" – אלבום של להקת ההבי מטאל האמריקאית מטאליקה האלבום השחור (פרינס) – אלבום מוזיקה של הזמר פרינס האלבום השחור – ספר של הסופר הבריטי חניף קוריישי האלבום השחור (ג'יי-זי) – אלבום מוזיקה של הראפר ג'יי-זי
מערך הסחר הרוסי

מערך הסחר הרוסי (Российская Торговлая Система; מדד RTS) היה שוק מניות, שהוקם בשנת 1995 במוסקבה ואיחד קומות מסחר אזוריות שונות לבורסה אחת. במקור תוכנן מדד RTS על המודל של מדד נאסד"ק; בשנת 1998 סחר החליפין התחלף עם מערכת הבית שלה. המערך הוקם בתחילה כארגון ללא כוונת רווח והפך לחברת מניות משותפת. בשנת 2011 MICEX התמזגה עם RTS ליצירת בורסת מוסקבה. מדד RTS הוא כעת המדד הרשמי של בורסת מוסקבה, שחושב לראשונה ב-1 בספטמבר 1995. זהו מדד מרוכב משוקלל-שווי המחושב על בסיס מחירי 50 המניות הרוסיות הנזילות ביותר. המדד מחושב בזמן אמת ונקוב בדולרים אמריקאים. מדד RTS הגיע לנקודה הגבוהה ביותר שלו של 2,498.10 נקודות ב-19 במאי 2008 (מחיר סגירה: 2,487.92). הבורסה לניירות ערך במוסקבה מדד RTS אתר האינטרנט הרשמי של מערך הסחר הרוסי בורסת סנקט פטרבורג (רוסית) לוח השנה המסחרי 2009 מדדי הבורסה של מוסקבה
ג'ינה-ליסה לוהפינק

ג'ינה-ליסה לוהפינק (בגרמנית: Gina-Lisa Lohfink; נולדה ב-23 בספטמבר 1986) היא דוגמנית גרמנייה. לוהפינק נולדה בהסן, היא זכתה במספר תחרויות יופי וביניהן מיס פרנקפורט, היא גם השתתפה בתחרות מיס הוואין טרופיק. ב-2006 דגמנה לחברת הביגוד האמריקאית "Southpole", היא התמודדה בעונה השלישית של התוכנית הטופ מודל הבאה של גרמניה, בתוכנית הייתה אהודה על קהל הצופים אך לבסוף סיימה במקום האחד עשר. היא הצטלמה למספר מגזיני גברים וביניהם פלייבוי ופנטהאוז. ב-2010 צעדה בתצוגה בשבוע האופנה בניו יורק. ב-2011 הופיעה בהפקה של המחזמר גריז בפרנקפורט. ב-2009 הוציאה קו של משקפי שמש בשם "Ginalisa Eyewear". ב-2010 הוציאה את הסינגל "Alles Klar". מדיה וקבצים בנושא ג'ינה-ליסה לוהפינק בוויקישיתוף אתר האינטרנט הרשמי של ג'ינה-ליסה לוהפינק ג'ינה-ליסה לוהפינק, ברשת החברתית פייסבוק ג'ינה-ליסה לוהפינק, ברשת החברתית אקס (טוויטר) ג'ינה-ליסה לוהפינק, ברשת החברתית אינסטגרם ג'ינה-ליסה לוהפינק, במסד הנתונים הקולנועיים IMDb (באנגלית) ג'ינה-ליסה לוהפינק, באתר ספוטיפיי ג'ינה-ליסה לוהפינק, באתר MusicBrainz (באנגלית) ג'ינה-ליסה לוהפינק, באתר Discogs (באנגלית) ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
ג'נסיס GV80

ג'נסיס GV80 (באנגלית: Genesis GV80) היא מכונית יוקרתית במרכב קרוסאובר, בעלת חמישה, שישה או שבעה מקומות, שמיוצרת על ידי ג'נסיס מוטורס משנת 2020. היא הוצגה בקוריאה הדרומית בינואר 2020 והגיעה לישראל בפברואר 2021. באפריל 2017 הציגה ג'נסיס את דגם הקונספט המקדים. ה-GV80 מתחרה ברכבים כגון: אאודי Q7, מרצדס-בנץ GLE, ב.מ.וו X5. במבחן הבטיחות שערך היורו NCAP קיבלה ה-GV80 חמישה כוכבי בטיחות. ה-GV80 מעוצבת בעיצוב יוקרתי המשלב נוחות ויוקרה לצד טכנולוגיות מתקדמות, ישנו מסך מולטימדיה בקוטר 14.5 אינץ' ולוח מחוונים דיגיטלי בקוטר 12.3 אינץ'. חישוקי הגלגלים בקוטר 19 עד 22 אינץ'. ה-GV80 מוצעת עם שלוש יחידות הנעה: מנוע דיזל V6 צילנדרים בנפח 3.0 ליטרים עם מגדש טורבו המספק כ-274 כוחות סוס. מנוע בנזין I4 צילנדרים בנפח 2.5 ליטרים עם מגדש טורבו המספק כ-300 כוחות סוס. מנוע בנזין V6 צילנדרים בנפח 3.5 ליטרים עם מגדש טווין-טורבו המספק כ-375 כוחות סוס. לכל המנועים תיבת הילוכים אוטומטית בעלת שמונה הילוכים. ב-31 באוגוסט 2021 חשפה ג'נסיס את שנת הדגם 2022 ל-GV80. שנת הדגם החדשה מוסיפה אפשרות לשישה מושבים כאשר עד היום ה-GV80 שווקה עם 7-5 מקומות. כמו כן שודרגה הטכנולוגיה בתא הנוסעים, בנוסף הבלמים שהיו כסטנדרט רק במנוע ה-3.5 ליטר כוללים גם את ה-2.5 ודיזל 3.0 ליטר. ה-GV80 משווק בישראל עם שתי רמות גימור: רמת גימור Elegant - מחיר מחירון 499,000 ש"ח. רמת גימור Luxury - מחיר מחירון 569,000 ש"ח. מבט לפגוש הקדמי מבט לפגוש האחורי מבט לצד מבט לפנים המכונית מדיה וקבצים בנושא ג'נסיס GV80 בוויקישיתוף אתר האינטרנט הרשמי של ג'נסיס GV80 אתר האינטרנט הרשמי של ג'נסיס GV80 בישראל חזי גורן, ג'נסיס GV80 במבחן דרכים, באתר פורטל הרכב גיר, 13 ביוני 2021 ג'נסיס GV80 נחשף בקוריאה - הקרוסאובר הראשון של ג'נסיס, באתר קארטיוב, ‏15 בינואר 2020 ג'נסיס G80 ו-GV80 בישראל - מחיר החל מ-385,000 שקל, באתר קארטיוב, ‏23 בפברואר 2021 ג'נסיס GV80 קונספט הוא המתחרה של ג'נסיס לב.מ.וו X5, באתר קארטיוב, ‏13 באפריל 2017 יואל פלרמן, יורו NCAP – בכורה לג'נסיס, 5 כוכבים, באתר אוטו, ‏27 במאי 2021 2022 Genesis GV80 Debuts In South Korea With Posh Six-Seat Model, Motor1.com (באנגלית)
Gourmandises

Gourmandises הוא אלבום הבכורה של הזמרת-יוצרת הצרפתייה אליזה. האלבום יצא לאור ברחבי העולם ב-13 במאי 2001 על ידי חברת התקליטים פולידור רקורדס, אך הופץ במקור כבר ב-28 בנובמבר 2000. הוא קיבל את תואר הפלטינה הכפולה על ידי איגוד תעשיית ההקלטות הצרפתי (SNEP) בדצמבר 2001. האלבום הגיע למקום הראשון במצעד האלבומים הצרפתי והפך לאחד מהאלבומים הנמכרים ביותר במדינה בין 2000 ל-2001. מתוך האלבום הופצו ארבעה סינגלים, אשר שלושה מתוכם ("Moi... Lolita",‏ "L'Alizé" ו-"Gourmandises") הפכו ללהיטים בינלאומיים שנכנסו לחמישיות הפותחות במצעדים שונים ברחבי העולם. על מנת לקדם את Gourmandises ואת אלבומה הבא, Mes Courants Électriques, יצאה אליזה לסיבוב ההופעות "En Concert Tour", בשנת 2003. הוא הופץ בהמשך על גבי DVD בשם, Alizée En Concert. מבקרים וחוקרי מוזיקה ציינו את השפעת האלבום על המוזיקה הפופולרית, וציינו את האופן שבו הוא עזר להחיות את המוזיקה האלקטרונית. סגנון ההפקה, המשלב כלים אקוסטיים ואלקטרוניים, הושווה לכלים של המפיק הבריטי ויליאם אורביט באלבומה של מדונה משנת 1998, Ray of Light. מידע על האלבום Gourmandises באתר MusicBrainz מידע על האלבום Gourmandises באתר AllMusic האלבום Gourmandises באתר Discogs האלבום Gourmandises באתר ספוטיפיי האלבום Gourmandises באתר דיזר האלבום Gourmandises באתר יוטיוב Alizée - Gourmandises, Discogs (באנגלית) IFPI Platinum Europe Awards - 2002, web.archive.org, ‏2013-10-16 australian-charts.com - Australian charts portal, australian-charts.com Snepmusique.com, le site du Snep, web.archive.org, ‏2013-10-02 Das österreichische Hitparaden- und Musik-Portal, austriancharts.at ultratop.be - ULTRATOP BELGIAN CHARTS, ultratop.be italiancharts.com - Italian charts portal, italiancharts.com Alizée - En Concert, Discogs (באנגלית) Madonna - Ray Of Light, Discogs (באנגלית) ultratop.be - ULTRATOP BELGIAN CHARTS, ultratop.be Les certifications, SNEP (ב־) Die Offizielle Schweizer Hitparade - hitparade.ch, www.swisscharts.com IFPI Platinum Europe Awards - 2002, web.archive.org, ‏2013-12-24
Life for Rent (שיר)

Life for Rent (בעברית: חיים להשכרה) הוא שיר שהוקלט על ידי הזמרת-יוצרת הבריטית דיידו. השיר יצא לאור ב-1 בדצמבר 2003, על ידי חברת התקליטים ברטלסמן מיוזיק גרופ, כסינגל השני מתוך האלבום וכשיר הנושא שלו. השיר הושמע פעמיים בסאונדטרק של סדרת המדע הבדיוני "4400". הווידאו קליפ שביימה סופי מולר מציג את דיידו בכמה חדרים בבית. השיר הגיע למקום השמיני במצעד הסינגלים הבריטי וזכה להצלחה בינלאומית. הווידאו קליפ הרשמי של השיר פורסם ב-3 באוקטובר 2009 בערוץ היוטיוב של דיידו. בתחילתו, ניתן לראות את פרצופה של דיידו וכשהמצלמה מתרחקת, ניתן לראותה כשהיא יושבת לבדה בחדר סגור ומסך עם מילותיו של השיר מופיע מאחוריה. לאורכו של הקליפ, מוצגות על המסך סצנות שונות. נכון לספטמבר 2021, מונה הצפיות של הקליפ עומד על למעלה מ-60 מיליון צפיות. תקליטור בריטי 1 "Life For Rent" –‏ 4:01 "White Flag" (Idjut Boys Remix) ‏– 3:36 תקליטור בריטי 2 "Life For Rent" –‏ 4:01 "Life For Rent" (Skinny 4 Rent Mix) ‏– 6:13 "Stoned" (Spiritchaser Mix) ‏– 3:05 "Life For Rent" (Video) ‏– 4:00 מידע על היצירה "Life for Rent" באתר מיוזיק בריינז מידע על הסינגל "Life for Rent" באתר מיוזיק בריינז סרטון השיר "Life for Rent" באתר יוטיוב Dido - Life For Rent, Discogs (באנגלית) בפרקים 10 ו-11 בעונה השלישית Life for Rent, בביצוע דיידו, וידאו קליפ של השיר באתר יוטיוב Official Singles Chart Top 100, חברת המצעדים הרשמית (באנגלית)